ಬಡ್ಡಿ ಆಸೆ ಹುಟ್ಟಿಸಿ 500 ಕೋಟಿ ವಂಚಿಸಿದ ಆರೋಪ ವ್ಯಕ್ತಿ ವಿರುದ್ಧ ದೂರು ದಾಖಲು ಬೆಂಗಳೂರು: ಕೆಂಗೇರಿಯ ಉಲ್ಲಾಳ ಬಳಿಯಲ್ಲಿರುವ ಐಶ್ವರ್ಯ ಲಕ್ಷ್ಮಿ ಚಿಟ್ಸ್ ಪ್ರೈವೇಟ್ ಲಿಮಿಟೆಡ್ನ ಆನಂದ ಎಂಬ ವ್ಯಕ್ತಿ 400500 ಕೋಟಿ ರೂಪಾಯಿ ಹಣವನ್ನ ವಂಚನೆ ಮಾಡಿದ್ದಾರೆ ಅನ್ನೋ ಆರೋಪ ಕೇಳಿ ಬಂದಿದೆ. ಸುಮಾರು 200400 ಜನರಿಂದ ಹಣ ಹೂಡಿಸಿಕೊಂಡು ಶೇಕಡಾ 2ರವರೆಗೆ ಬಡ್ಡಿ ಕೊಡ್ತೀವಿ ಅಂತ ಹೇಳಿ ನಂಬಿಸಿ ಮೋಸ ಮಾಡಿದ್ದಾನೆ ಎನ್ನಲಾಗಿದ್ದು, ಈ ಸಂಬಂಧ ಜ್ಞಾನಭಾರತಿ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ. ಆದರೆ ಕೋಟಿ ಹಣ ಮೋಸ ಆಗಿದ್ದರಿಂದ ಸ್ಟೇಷನ್ನಲ್ಲಿ ದೂರು ದಾಖಲಿಸಿಕೊಳ್ಳಲು ಆಗಲ್ಲ. ಹೀಗಾಗಿ ಪೊಲೀಸರು ಸಿಐಡಿಗೆ ಮಾಹಿತಿ ನೀಡಲಿದ್ದಾರೆ ಎನ್ನಲಾಗಿದೆ. ಕೆಲವೊಂದು ವಾಟ್ಸ್ಯಾಪ್ ಗ್ರೂಪ್ ಮಾಡಿರುವ ಆನಂದ್, ಈ ಮೂಲಕ ಹೆಚ್ಚು ಜನರನ್ನ ಕಾಂಟ್ಯಾಕ್ಟ್ ಮಾಡ್ತಿದ್ದ. ಚೀಟಿ ವ್ಯವಹಾರವನ್ನೂ ನಡೆಸ್ತಿದ್ದ. ಚೀಟಿ ವ್ಯವಹಾರದಲ್ಲಿ ಹಣ ಎತ್ತಿದ್ರೂ ಹಣ ಕೊಡುತ್ತಿರಲಿಲ್ಲ ಎನ್ನಲಾಗಿದೆ. ಕಳೆದ ವಾರದಿಂದ ಆನಂದ್ ನಿಗೂಢವಾಗಿ ನಾಪತ್ತೆಯಾಗಿದ್ದು ತನ್ನ ಪರ್ಸನಲ್ ವ್ಯವಹಾರಗಳಿಗೆ ಹಣ ಬಳಕೆ ಆರೋಪ ಇವರ ಮೇಲೆ ಇದೆ. ಇನ್ನು ಮೋಸ ಹೋದವರು ನಾಳೆ ಕಮಿಷನರ್ಗೆ ದೂರು ನೀಡಲು ಮುಂದಾಗಿದ್ದಾರೆ. ಹೂಡಿಕೆದಾರರ ಹೇಳಿಕೆಯನ್ನ ದಾಖಲಿಸಿಕೊಂಡಿದ್ದೇವೆ ಈ ಬಗ್ಗೆ ಪಶ್ಚಿಮ ವಿಭಾಗದ ಡಿಸಿಪಿ ಸಂಜೀವ್ ಪಾಟೀಲ್ ಮಾತನಾಡಿ.. ಪಟೇಲ್ ಆನಂದ್ ಎಂಬುವವನು ಚೀಟಿ ವ್ಯವಹಾರ ನಡೆಸುತ್ತಿದ್ದ. ಯುಕೋ ವಾಹ ಸಾಫ್ಟ್ವೇರ್ ಕಂಪನಿಯಲ್ಲಿ ಕೆಲಸ ಮಾಡುತ್ತಿದ್ದ. ಇದರ ಜೊತೆಗೆ ಈ ಚೀಟಿ ವ್ಯವಹಾರವನ್ನೂ ನಡೆಸುತ್ತಿದ್ದ. 1 ಲಕ್ಷ ರೂಪಾಯಿ ಕಟ್ಟಿದ್ರೆ, ಎರಡೂವರೆ ಸಾವಿರ ರೂಪಾಯಿ ಬಡ್ಡಿ ನೀಡ್ತೇನೆ ಎಂದು ಹೇಳಿ ಮೋಸ ಮಾಡಿದ್ದಾನೆ. ನೂರಾರು ಜನ ಇದರಲ್ಲಿ ಹೂಡಿಕೆ ಮಾಡಿರುವುದರ ಬಗ್ಗೆ ಮಾಹಿತಿ ಇದೆ. ಫೆಬ್ರವರಿ ತನಕ ಕೊಡಬೇಕಾದ ಬಡ್ಡಿ ಹಣ ಬಂದಿದೆ. ಬ್ಯಾಂಕ್ ಅಕೌಂಟ್ ಮೂಲಕ ಹಣ ಕೊಡುತ್ತಿದ್ದ. ಫೆಬ್ರವರಿ ನಂತರದಲ್ಲಿ ಲಾಕ್ಡೌನ್ ಆಗಿತ್ತು. ಇದನ್ನೇ ನೆಪ ಮಾಡಿಕೊಂಡು ಹಣ ಕೊಟ್ಟಿರಲಿಲ್ಲ. ಹೀಗಾಗಿ ನಿನ್ನೆ ದೂರು ನೀಡಲು ಕೆಲ ಸಂತ್ರಸ್ಥರು ಬಂದಿದ್ದರು. ಇಂದೂ ಸಹ ದೂರು ನೀಡಲು ಬಂದಿದ್ದರು. ಸದ್ಯ ಹೂಡಿಕೆದಾರರ ಹೇಳಿಕೆಯನ್ನ ದಾಖಲಿಸಿಕೊಂಡಿದ್ದೇವೆ ಅಂತಾ ಹೇಳಿದರು. ಅಲ್ಲದೇ ಹೆಚ್ಚಿನ ಮಟ್ಟದ ಬಡ್ಡಿ ಹೇಗೆ ಎಂದು ವಿಚಾರಿಸಿದಾಗ ರಿಯಲ್ ಎಸ್ಟೇಟ್ನಲ್ಲಿ ವ್ಯವಹಾರ ನಡೆಸ್ತಿದ್ದೇನೆ. ಅದರಲ್ಲಿ ಬಂದ ಹಣ ನಿಮಗೆ ಕೊಡುತ್ತೇನೆ ಎಂದು ನಂಬಿಸಿದ್ದ. ಈ ಸಂಬಂಧ ದೀಪು ಎಂಬ ವ್ಯಕ್ತಿ ಬಂದು ಠಾಣೆಗೆ ದೂರು ನೀಡಿದ್ದರು. 2018ರಲ್ಲಿ 10 ಲಕ್ಷ ಹೂಡಿಕೆ ಮಾಡಿದ್ದರು. ಸುಬ್ರಮಣ್ಯನಗರ ವಿಜಯ ಬ್ಯಾಂಕ್ ನಿಂದ ಹೂಡಿಕೆ ಮಾಡಿದ್ದರು. ಈವರೆಗೆ ದೀಪುಗೆ 17 ಲಕ್ಷ ಹಣ ಬರಬೇಕಿತ್ತು ಅದು ಕೊಟ್ಟಿಲ್ಲ ಎಂದು ದೂರು ಬಂದಿದೆ. ಇನ್ನಿತರರು ಕೂಡ ಈ ಸಂಬಂಧ ದೂರು ನೀಡಿದ್ದಾರೆ. ಈ ಪ್ರಕರಣದಲ್ಲಿ ಪಟೇಲ್ ಆನಂದ್ ಪ್ರಮುಖ ಆರೋಪಿಯಾಗಿದ್ದಾನೆ. ಆನಂದ್ ಪತ್ನಿ ಗಂಗಾಂಬಿಕೆ, ಮಗಳು ಗೀತಾ ಮತ್ತೋರ್ವ ಮಗಳು ಪುಷ್ಪಾ, ಬಾಮೈದ ಉಮಾಶಂಕರ್ ಆರೋಪಿಗಳಾಗಿದ್ದಾರೆ ಎಂದು ತಿಳಿಸಿದ್ದಾರೆ. ಅಲ್ಲದೇ ಐಶ್ವರ್ಯ ಚಿಟ್ ಫಂಡ್ನಲ್ಲಿ ಯಾರಿಗಾದರೂ ಮೋಸ ಆಗಿದ್ದರೆ ಅಂಥವರು ಠಾಣೆಗೆ ಬಂದು ದೂರು ನೀಡಬಹುದು. ಭಯವಿಲ್ಲದೆ ಬಂದು ದೂರು ನೀಡುವಂತೆ ಡಿಸಿಪಿ ಸಂಜೀವ್ ಪಾಟೀಲ್ ಮನವಿ ಮಾಡಿಕೊಂಡಿದ್ದಾರೆ.